ΓΡΑΠΤΗ ΕΡΩΤΗΣΗ E-2320/99

υποβολή: Freddy Blak (PSE) προς την Επιτροπή

(13 Δεκεμβρίου 1999)

Θέμα: Προβλήματαγείας εξ αιτίας της χρήσης ποντικιού (υπολογιστή)

Φαίνεται ότι οι βλάβες που προκαλεί η χρήση ποντικιού θα αποτελέσουν μελλοντικά το κατ' εξοχήν πρόβλημα στους χώρους εργασίας. Έρευνητές δήλωσαν ότι οι βλάβες αυτές θα είναι το νέο πρόβλημα του μέλλοντος στον τομέα του περιβάλλοντος εργασίας. Από έρευνα που διεξήχθη στη Δανία, κατόπιν εντολής των αρχών της περιφέρειας Εrhus, προέκυψε ότι τέσσερις μόνο ώρες εργασίας στην οθόνη αρκούν για να προκαλέσουν βλάβες στον καρπό, στον αγκώνα, στον αυχένα και στους ώμους. Δεν είναι όμως μόνο οι εντατικοί χρήστες που αποτελούν την ομάδα κινδύνου. Περισσότεροι από το 50 % των ατόμων που συμμετείχαν στην έρευνα δήλωσαν ότι αισθάνονται ενοχλήσεις. Εάν συγκριθεί η ομάδα αυτή με άλλες ομάδες εργαζομένων στις οποίες παρουσιάζονται οι ενοχλήσεις που προαναφέρθηκαν, προκύπτει ότι η εργασία στην οθόνη είναι εξίσου επιβαρυντική σωματικά.

Έχει μήπως η Επιτροπήπόψη της παρόμοιες ευρωπαϊκές έρευνες όσον αφορά τις διαστάσεις του προβλήματος των βλαβών που προκαλούνται από την χρήση του ποντικιού;

Από τη δανική έρευνα προκύπτει επίσης ότι απέχουμε, δυστυχώς, αρκετά ακόμη από την πλήρη εφαρμογή της οδηγίας Ε.Ε. για την εργασία στην οθόνη. Μόνο το 36 % των γραφείων ήταν εξοπλισμένο με σύστημα ρύθμισης του ύψους, και 30 % μόνο των εργαζομένων είχαν τη δυνατότητα να αναπαύουν το κάτω μέρος του χεριού όταν εργάζονταν στο πληκτρολόγιο ή με το ποντίκι.

Έχει η Επιτροπή άραγε στη διάθεσή της συνοπτική εικόνα της κατάστασης όσον αφορά την εφαρμογή της οδηγίας για την εργασία στην οθόνη στα άλλα κράτη μέλη;

Είναι διατεθειμένη η Επιτροπή να ενημερώσει τα στοιχεία της εν λόγω οδηγίας, ούτως ώστε να λαμβάνειπόψη ενδεχόμενες νέες γνώσεις όσον αφορά βλάβες που προκαλούνται από την χρήση του ποντικιού;

Απάντηση της κας Διαμαντοπούλου εξ ονόματος της Επιτροπής

(17 Ιανουαρίου 2000)

Η οδηγία 90/270/ΕΟΚ του Συμβουλίου, της 29ης Μαΐου 1990, σχετικά με τις ελάχιστες προδιαγραφές ασφάλειας καιγείας κατά την εργασία σε εξοπλισμό με οθόνη οπτικής απεικόνισης(1) έχει μεταφερθεί σε όλα τα κράτη μέλη.

Σύμφωνα με το άρθρο 11 παράγραφος 3 της οδηγίας τα κράτη μέληποβάλλουν έκθεση στην Ευρωπαϊκή Επιτροπή ανά τετραετία για την πρακτική εφαρμογή των διατάξεων της οδηγίας αναφέροντας τις απόψεις των κοινωνικών εταίρων. Οι εκθέσεις αυτές επέτρεψαν στην Ευρωπαϊκή Επιτροπή να έχει μια συνολική εικόνα για την εκτέλεση στην πράξη της οδηγίας αυτής.

Εξάλλου η Ευρωπαϊκή Επιτροπή προέβη το 1997 σε αξιολόγηση των επιστημονικών μελετών και γνωμών που διατύπωσαν οι ενδιαφερόμενοι κύκλοι, ειδικότερα σε ό,τι αφορά την εργασία με το ποντίκι. Σύμφωνα με τα αποτελέσματα της αξιολόγησης αυτής η οδηγία 90/270/ΕΟΚ καλύπτει επαρκώς τις πτυχές αυτές, ιδίως το σημείο 1δ) του παραρτήματος όπου προβλέπεται ότι η επιφάνεια εργασίας πρέπει να έχει επαρκείς διαστάσεις για να επιτρέπει, μεταξύ άλλων, την ευελιξία στη διάταξη του βοηθητικού εξοπλισμού (για παράδειγμα του ποντικιού) και την άνετη στάση του εργαζομένου.

Σε ό,τι αφορά τη ρύθμιση του τραπεζιού εργασίας ως προς το ύψος, η οδηγία 90/270/ΕΟΚ δεν περιέχει ελάχιστες προδιαγραφές αλλά ορίζει ότι το κάθισμα της εργασίας πρέπει να είναι ρυθμιζόμενο ως προς το ύψος και η πλάτη του να έχει τη δυνατότητα προσαρμογής ως προς το ύψος και την κλίση της.

Επίσης, προκειμένου να αξιολογηθούν οι ανάγκες για μια ενδεχόμενη κοινοτική ενέργεια σχετικά με τους παράγοντες κινδύνου εμφάνισης ενοχλήσεων στα χέρια και τους βραχίονες, οι πληροφορίες που συγκεντρώθηκαν για το θέμα αυτό από τον Ευρωπαϊκό Οργανισμό για την Ασφάλεια και την Υγεία στο Χώρο της Εργασίας διαβιβάστηκαν στη συμβουλευτική επιτροπή για την ασφάλεια, τηνγιεινή και την προστασία τηςγείας στο χώρο εργασίας προκειμένου αυτή να δώσει τη γνώμη της. Μετά τη γνωμοδότηση της συμβουλευτικής επιτροπής, η Ευρωπαϊκή Επιτροπή θα λάβει τις απαραίτητες πρωτοβουλίες.

(1) ΕΕ L 156 της 21.6.1990.